<classify> Akizungumza ba gazeti hili, Sure Boy alisema wakulaumiwa ni wao wachezaji kutokana na kudharau baadhi ya timu walizocheza nazo wakiwa uwanja wa nyumbani wakiamini wanaweza kushinda kwa urahisi.Ukweli sisi wachezaji ndiyo tunastahili kubeba lawama kwa kushindwa kuchukua ubingwa msimu huu, kwa sababu hatukucheza vizuri mechi nyingi za nyumbani baadhi yao ikiwa dhidi ya Ndanda, African Sports na hata JKT Ruvu matokeo yake tukalazimishwa sare na kuwapa nafasi Yanga,alisema.Kiungo huyo alisema msimu huu walicheza kwa kujituma mechi zao za mikoani na kupata matokeo mazuri, lakini mambo yalikuwa tofauti wanapocheza nyumbani na hiyo inatakiwa kuwa fundisho kwao ili msimu ujao wajirekebishe na kuweza kufikia malengo yao.Alisema mikakati yao msimu huu ilikuwa ni kubeba mataji mawili, kile cha Ligi Kuu pamoja na FA, huku wakijipangia kufika hatua ya makundi ya Kombe la Shirikisho lakini kutocheza kwa malengo kumewakuta wakipoteza nafasi mbili na kubakiwa na moja ambayo ni fainali ya FA.Hilo ndiyo tegemeo letu lililobaki kwa sababu ndiyo tiketi ya kucheza michuano ya kimataifa mwakani, kitu pekee hapo tunapaswa kupambana kuhakikisha tunawafunga Yanga ingawa mchezo utakuwa mgumu na wa ushindani, alisema.Kiungo huyo ambaye ni mtoto wa winga wa zamani wa Yanga, Abubakar Salum amedumu kwenye kikosi cha Azam tangu timu hiyo ilipopanda daraja kucheza Ligi Kuu misimu nane iliyopita.  <topic>: MICHEZO 